**KOMPENSASJON FOR MERVERDIAVGIFT BETALT I 2019**

**1.0 Innledning**

Formålet med ordningen er å kompensere frivillige organisasjoner for merverdiavgift betalt ved kjøp av varer og tjenester i 2019. Alle enheter i Normisjon og Acta kan sende inn søknad. Endringer fra fjorårets søknadsrunde er i hovedsak at:

* Hvert underledd (regioner, forsamlinger, foreninger, leirsteder, skoler og andre virksomheter) må ha eget organisasjonsnummer registrert i Brønnøysundregistrene
* Hvert underledd må være registrert i Frivillighetsregisteret (mer informasjon her: <https://www.brreg.no/lag-og-foreninger/registrering-i-frivillighetsregisteret/>)
* Alle kostnader forbrukt i utlandet skal trekkes ut. Det inkluderer reisekostnader til / fra / i utlandet samt overføring av gaver til utlandet.

**Den interne fristen i Normisjon er satt til tirsdag 30. juni 2020.** Fristen for samlet søknad er 1. september 2020. Utbetaling forventes medio desember.

Det er fint om dere formidler informasjon om denne muligheten for kompensasjon av merverdiavgift til aktuelle enheter. Den vil også bli lagt ut på Normisjons hjemmeside.

**2.0 Hvordan skal det søkes?**

All informasjon om årets refusjon av merverdiavgift finnes på Lotteritilsynets hjemmeside, www.lottstift.no. Det er viktig at den enkelte søker går igjennom denne veiledningen. Normisjon felleskontor vil også i år, på vegne av alle enheter i Normisjon, søke på grunnlag av en forenklet, sjablonmessig modell. Forskrift om merverdiavgiftskompensasjon for frivillige organisasjoner er lik som for i fjor. Det er viktig at alle gjør seg kjent med regelverket når man utarbeider søknaden. <https://lottstift.no/nb/tilskuddsordninger/om-momskompensasjon-generell-ordning/> er en god tips og triks-side som vil kunne gi svar på de fleste spørsmålene knyttet til søknadsgrunnlaget.

**3.0 Søknadsgrunnlaget**

Følgende dokumenter må sendes inn for å bli inkludert i Normisjons søknad:

* Resultatregnskap, balanse, noter og revisjonsberetning for 2019 (signert av valgt revisor)
* Vedlagte skjema i utfylt stand og med tilhørende dokumentasjon. Merk: Alle driftskostnader utenfor ordningen og fradragsposter skal kunne dokumenteres.
* **Utfylt vedlagt excelskjema.**
* Egenerklæring om frivillig virksomhet, aksjeselskap. (Gjelder kun AS som søker)

Enheter med 5 millioner kroner eller mer i totale driftskostnader i 2019, skal i tillegg sende en egen revisorrapport. Denne utarbeides først når enhetens søknadsgrunnlag er ferdig og må avtales med underleddets egen revisor.

**4.0 Refundert beløp**

Resultatet av søknaden vil normalt ikke bli avklart før i månedsskiftet november/desember. Det refunderte beløp vil da bli distribuert tilbake til de enkelte enheter i henhold til den relative andel av søknadsbeløpet. 1 % av det totale refunderte beløp vil bli trukket fra før distribusjon til enhetene. Dette skal dekke arbeidet med oppsett av søknaden fra Normisjon og kostnader knyttet til denne (revisorgjennomgang etc.).

**5.0 Innsending av søknadsgrunnlag**

Nødvendig dokumentasjon fortrinnsvis elektronisk til bm1196@normisjon.no, eventuelt per post til

Normisjon v/ Knif regnskap AS
Postboks 7153 St. Olavs plass
0130 Oslo

Ved spørsmål er du velkommen til å ta kontakt med Carl Øyvind Borgenheim på e-post bm1196@normisjon.no

.

**Følgeskjema for grunnlag for søknad om refusjon av merverdiavgift betalt i 2019 (alle poster skal fylles ut for enheter med mer enn fem millioner i driftskostnader. Enheter med under fem millioner kan se bort fra punkt 6-10)**

**VIKTIG: Om totale driftskostnader er under fem millioner i 2019, skal man ikke trekke ut noe fra punkt 6 og videre.**

**Enhetens totale driftskostnader 2019:\_\_\_\_\_\_\_\_\_\_\_\_\_\_\_\_\_\_\_\_\_**

**Enheten**

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Organisasjonsnummer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontonummer i bank: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kontaktperson**

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonnummer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-postadresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**For å få et korrekt grunnlag for søknad til Lotteri- og stiftelsestilsynet, bes følgende spørsmål besvares så presist som mulig ut fra revidert regnskap for 2019:**

[[1]](#footnote-1)

1a. Inkluderer regnskapet kostnader som ikke er knyttet til arbeidet med å realisere Normisjons visjon (f.eks. forretningsvirksomhet eller lignende)?

 Ja \_\_\_ Nei \_\_\_

1b. Hvis ja, gi en kort beskrivelse med angivelse av hvilke kostnader dette gjelder:

2a. Inkluderer regnskapet kostnader til nybygg, påbygg eller vesentlige oppgraderinger av bygninger eller annen fast eiendom?

 Ja \_\_\_ Nei \_\_\_

2b. Hvis ja, angi beløpet i hele NOK i 2019: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3a. Inkluderer regnskapet avskrivninger av tidligere års aktiverte investeringer i, eller påkostninger på bygg, anlegg eller annen fast eiendom?

Ja \_\_\_ Nei \_\_\_

3b. Hvis ja, angi beløpet i hele NOK i 2019: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4a. Inkluderer regnskapet drifts- og vedlikeholdskostnader knyttet til bygg, anlegg eller annen fast eiendom beregnet for utleie?

 *Merk: Her gjøres det ofte feil ved at man ikke trekker ut noen kostnader. Hovedregelen er at om man har inntekter knyttet til utleie så må man trekke ut alle kostnader knyttet til å kunne drive utleie. Herunder andel av felleskostnader, regnskapsførsel etc. Viser til lottstifts veiledning for mer utfyllende rettledning og hjelp.*

Ja \_\_\_ Nei \_\_\_

4b. Hvis ja, gi en opplisting av type kostnader og beløp i hele NOK i 2019:

5a. Inkluderer regnskapet kostnader knyttet til anleggsinvesteringer som omfattes av ordningen for kompensasjon av merverdiavgift for idrettslag?

Ja \_\_\_ Nei \_\_\_

5b. Hvis ja, gi en opplisting av type kostnader og beløp i 2019:

6a. Inkluderer regnskapet kontantoverføringer, personal/lønnskostnader og øvrige kostnader i utlandet? *Merk: Her skal alle kostnader til forbrukt i utlandet ut. Også reiser til og fra utlandet.*

 Ja \_\_\_ Nei \_\_\_

6b. Hvis ja, angi beløpet i hele NOK i 2019: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6c. Hvis ja, gi en opplisting av type kostnader og beløp i 2019:

7a. Inkluderer regnskapet kostnader knyttet til momspliktig virksomhet?

 Ja \_\_\_ Nei \_\_\_

7b. Hvis ja, gi en opplisting av type kostnader og beløp i hele NOK i 2019:

8a. Inkluderer regnskapet overføringer eller tilskudd til egen eller andre organisasjoner i Norge? *Merk: Alle overføringer/tilskudd skal trekkes ut.*

 Ja \_\_\_ Nei \_\_\_

8b. Hvis ja, sett opp en oversikt over disse og angi beløp i hele NOK i 2019:

9a. Inkluderer regnskapet kostnader til utførelse av tjenester kompensert gjennom lov av 12.12.2003 nr 108 (gjelder frivillige organisasjoner som produserer helse-, undervisnings- eller sosiale tjenester som kommune eller fylkeskommune er pålagt å utføre etter lov)?

 Ja \_\_\_ Nei \_\_\_

9b. Hvis ja, angi de totale kostnader for denne virksomheten i hele NOK i 2019:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10a. Inkluderer regnskapet kostnader som har til formål å skaffe eieren økonomisk års- eller likvidasjonsutbytte?

 Ja \_\_\_ Nei \_\_\_

10b. Hvis ja, angi beløpet i hele NOK i 2019: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I tillegg til disse spørsmålene knyttet til regnskapet for 2019, bes følgende spørsmål besvart kort:

12. Hva er enhetens formål:

13. Hva er enhetens hovedaktivitet(er) for å oppfylle formålet:

14. Beskrivelse av gratis arbeidsinnsats knyttet til enhetens aktivitet(er):

15. Kort beskrivelse av kontingenter, gaver og annet som enheten mottar:

16. Hva var enhetens samlede driftskostnader i 2019? \_\_\_\_\_\_\_\_\_\_\_\_\_\_\_\_\_

Dato: \_\_\_\_\_\_\_\_\_\_\_ Signatur: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NB! Husk å legge ved regnskap med underskrift av enhetens valgte revisor.

Eventuelle utfyllende kommentarer til spørsmål eller svar:

1. [↑](#footnote-ref-1)